CELEX: 32018D1281
Language: sk
Date: 2018-09-21 00:00:00
Title: Vykonávacie rozhodnutie Komisie (EÚ) 2018/1281 z 21. septembra 2018 o určitých ochranných opatreniach v súvislosti s africkým morom ošípaných v Belgicku [oznámené pod číslom C(2018) 6255] (Text s významom pre EHP)

24.9.2018   
               
               
                  SK
               
               
                  Úradný vestník Európskej únie
               
               
                  L 239/18
               
            
         VYKONÁVACIE ROZHODNUTIE KOMISIE (EÚ) 2018/1281
         z 21. septembra 2018
         o určitých ochranných opatreniach v súvislosti s africkým morom ošípaných v Belgicku
         
            
               [oznámené pod číslom C(2018) 6255]
            
         
         (Iba francúzske a holandské znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
         so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
         keďže:
         
                     (1)
                  
                  
                     Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
                  
               
                     (2)
                  
                  
                     V prípade výskytu afrického moru ošípaných u divo žijúcich ošípaných existuje riziko rozšírenia pôvodcu choroby do iných populácií divo žijúcich ošípaných a chovov ošípaných. Obchodovaním so živými ošípanými alebo produktmi z nich sa teda môže rozšíriť z jedného členského štátu do druhého členského štátu a do tretích krajín.
                  
               
                     (3)
                  
                  
                     V smernici Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. Konkrétne v článku 15 smernice 2002/60/ES sa stanovujú určité opatrenia, ktoré sa majú prijať po potvrdení jedného alebo viacerých prípadov afrického moru ošípaných medzi divo žijúcimi ošípanými.
                  
               
                     (4)
                  
                  
                     Belgicko informovalo Komisiu o aktuálnej situácii v regióne Arden, pokiaľ ide o africký mor ošípaných v populácii divo žijúcich ošípaných, a v súlade s článkom 15 smernice 2002/60/ES vymedzilo infikovanú oblasť, v ktorej sa uplatňujú opatrenia podľa článku 15 uvedenej smernice.
                  
               
                     (5)
                  
                  
                     Vykonávacie rozhodnutie Komisie (EÚ) 2018/1242 (4) bolo prijaté v reakcii na túto situáciu.
                  
               
                     (6)
                  
                  
                     S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je potrebné vymedziť na úrovni Únie infikovanú oblasť v súvislosti s africkým morom ošípaných v Belgicku v spolupráci s uvedeným členským štátom.
                  
               
                     (7)
                  
                  
                     Infikovaná oblasť v Belgicku by sa preto mala uviesť v prílohe k tomuto rozhodnutiu a malo by sa stanoviť trvanie uvedenej regionalizácie. Toto rozhodnutie by malo zrušiť a nahradiť vykonávacie rozhodnutie (EÚ) 2018/1242.
                  
               
                     (8)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Belgicko zabezpečí, aby infikovaná oblasť vymedzená Belgickom, v ktorej sa uplatňujú opatrenia stanovené v článku 15 smernice 2002/60/ES, zahŕňala aspoň oblasti uvedené v prílohe k tomuto rozhodnutiu.
         
         
            Článok 2
            Vykonávacie rozhodnutie (EÚ) 2018/1242 sa zrušuje.
         
         
            Článok 3
            Toto rozhodnutie sa uplatňuje do 30. novembra 2018.
         
         
            Článok 4
            Toto rozhodnutie je určené Belgickému kráľovstvu.
         
         
            V Bruseli 21. septembra 2018
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných, a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
         
            (4)  Vykonávacie rozhodnutie Komisie (EÚ) 2018/1242 zo 14. septembra 2018 o určitých dočasných ochranných opatreniach v súvislosti s africkým morom ošípaných v Belgicku (Ú. v. ES L 231 I, 14.9.2018, s. 1).
      
      
         
            PRÍLOHA
            
                        Oblasti vymedzené ako infikovaná oblasť v Belgicku, ako sa uvádza v článku 1
                     
                     
                        Deň ukončenia uplatňovania
                     
                  
                        Infikovaná oblasť je v smere hodinových ručičiek ohraničená:
                        
                                    —
                                 
                                 
                                    hranicou s Francúzskom
                                 
                              
                                    —
                                 
                                 
                                    N85
                                 
                              
                                    —
                                 
                                 
                                    N83
                                 
                              
                                    —
                                 
                                 
                                    N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    N879: Grand-Rue
                                 
                              
                                    —
                                 
                                 
                                    N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    E411/E25
                                 
                              
                                    —
                                 
                                 
                                    hranicou s Luxemburským veľkovojvodstvom
                                 
                              
                     
                        30. november 2018